Kysyimme lukijoilta, kenen kanssa nämä suostuvat yhtäaikaa saunan lauteille. Vastaukset jakautuivat tiukasti kahtia: osa pitää sekasaunaa ainoana oikeana vaihtoehtona, toiset taas haluavat rauhoittaa saunan itselleen.

– Viimeksi olen saunonut muiden seurassa joskus 80-luvulla, kun ei opiskelijana ollut mahdollisuutta saunoa yksin. Nykyisin saunani lämpiää monta kertaa viikossa, mutta seuraa sinne en huoli, kirjoittaa nimimerkki Saunatonttu.

– Sekasaunominen kuuluu perhepiiriin (oma perhe + lähisuku). Erikseen saunotaan, kun väkeä on enemmän esim. illanvietoissa, kirjoittaa Matti.

NimimerkkiUusmaalainenkirjoittaa tottuneensa tarkkaan saunaetikettiin.

Saunani lämpiää monta kertaa viikossa, mutta seuraa sinne en huoli. Nimimerkki Saunatonttu

– Omassa lapsuuden saunakulttuurissa ja kaikissa laajan ystäväpiirini perheissä edelleen saunotaan erikseen. Yleisintä on että vanhemmat saunovat yhdessä alle teini-ikäisten kanssa. Miehet ja naiset omilla saunavuoroillaan. Tuntuisi oudolta, jos oman perheen teinit saunoisivat sekasaunassa alasti vanhempiensa kanssa.

– Mielestäni saunakulttuurissa on niin paljon arvokkaita asioita meille suomalaisille ja ulkomaisille vieraille sekä maahanmuuttajille, että hämmentäviä assosiaatioita sukupuolien sekasaunomisesta ei siinä tarvita. Nautitaan ilman näitä paineita hiljaisuudesta, saunan hämystä ja vastan tuoksusta, hän lisää.

"Peseytymistä ja rauhoittumista varten"

Nimimerkki Vanhamaalainen huomauttaa, että saunan tarkoitus on puhdistaa ja rentouttaa mieltä ja vartaloa.

– Suurimalla osalla suomalaisia kun on oma sauna, jolloin saunojilla pitäisi olla mahdollisuus myös jakautua niin moneen ryhmään kuin on tarvis, jolloin siitä ei tule negatiivinen kokemus kenellekään?

Saunojilla pitäisi olla mahdollisuus myös jakautua niin moneen ryhmään kuin on tarvis, jolloin siitä ei tule negatiivinen kokemus kenellekään? Nimimerkki Vanhamaalainen

Moraalimies on samoilla linjoilla.

– Miehet saunovat omalla ajalla ja naiset omalla. Mieluiten saunon yksin, koska sauna on peseytymistä ja rauhoittumista varten.

– Saunaan vain oman puolison kanssa. Muu ei tuntuisi luontevalta ja saunassa pitää saada olla kaikessa rauhassa, kirjoittaa nimimerkki Vain puolison kanssa.

"Meillä ei tarvitse kenenkään tuntea mustasukkaisuutta"

NimimerkkiPinkkikertoo saunomisperinteiden vaihdelleen eri elämänvaiheissa.

Toisin kuin jotkut väittävät, niin niissä ei ole mitään seksuaalista. Pinkki

– Meillä alettiin kotona saunoa erikseen, kun tulin 14-vuotiaaksi, ihan luonnostaan, ei siinä mitään dramatiikkaa ollut. Sitten taas 16-vuotiaana, kun aloin kulkea kavereiden kanssa, sekasaunat tulivat taas kuvioihin – ja toisin kuin jotkut väittävät, niin niissä ei ole mitään seksuaalista. Niiden tärkein tehtävä oli tulla sinuiksi oman kropan kanssa.

Hänen mukaansa kaveriporukan sekasaunaperinne on edelleen voimissaan, mutta tilanteen mukaan saunaan mennään myös eri vuoroissa.

– Meillä ei tarvitse kenenkään tuntea mustasukkaisuutta tai epäilyksen pistoksia. Joskus jos on muitakin kuin ydinporukka paikalla, mennään vuoroilla, ettei kenenkään tarvitse erikseen mainostaa ettei tunne oloaan mukavaksi sekasaunassa.

"Olen aina saunonut äitini kanssa alasti varhaislapsuudesta nykyisyyteen"

NimimerkkiJannepuolestaan pohtii, ettei esimerkiksi oman vanhemman kanssa saunomisessa ole mitään kummallista.

Olen aina inhonnut sitä, kun miehet saunovat erikseen ja naiset erikseen. Keski-ikäinen nainen

– Olen aina saunonut äitini kanssa alasti varhaislapsuudesta nykyisyyteen, enkä ole ikinä nähnyt siinä mitään hävettävää tai outoa. Ehkä tytöillä tai naisilla vähän eri juttu saunoa isän kanssa teini-ikäisinä ja sen jälkeen, kun ovat herkempiä ja suojelevempia ulkonäöstään.

Hän arvioi, että kaupunkilaiset saattavat kokea alastomuuden hävettävämpänä asiana kuin maalla asuvat.

Nimimerkki Keski-ikäinen nainen kertoo niin ikään saunovansa mielellään sekalaisessa seurassa.

– Saunon myös "vieraiden" miesten kanssa. Mikä tarkoittaa kavereita ja miehen kavereita. Olen aina inhonnut sitä, kun miehet saunovat erikseen ja naiset erikseen. Sillä tavalla jaetaan aina illanvietto mies- ja naisporukoihin. Yäk, niin perinteistä ja niin tylsää.